****

**SISAČKO-MOSLAVAČKA ŽUPANIJA**

**Upravni odjel za poljoprivredu, ruralni razvoj,**

**zaštitu okoliša i prirode**

**UPUTE ZA PRIJAVITELJE**

**uz**

**JAVNI POZIV**

**za sufinanciranje manifestacija iz Programa poticanja rada udruga**

**na području Sisačko-moslavačke županije**

**za manifestacije u poljoprivredi za 2025. godinu**

**Datum objave: 26. ožujka2025.**

 **Rok za dostavu prijava: do 26. travnja 2025.**

1. **PREDMET JAVOG POZIVA**

Predmet Javnog poziva je sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu (u daljnjem tekstu: Javni poziv).

1. **CILJ JAVNOG POZIVA I PRIORITETI ZA DODJELU BESPOVRATNIH SREDSTAVA**

Cilj Javnog poziva je dodjela bespovratnih sredstava poljoprivrednim udrugama i/ili savezima/zajednicama udruga u smislu bolje komunikacije, zajedničkog nastupa, zajedničke edukacije i drugih aktivnosti koje doprinose interesu razvoja Sisačko-moslavačka županije, s posebnim naglaskom na promociju autohtonih i izvornih pasmina/sorti/ proizvoda Županije.

1. **BESPOVRATNA SREDSTVA**

|  |
| --- |
| **Iznosi bespovratnih sredstava** |

Ukupno raspoloživ iznos bespovratnih sredstava za dodjelu u okviru ovog Javnog poziva je 30.000,00 eura koji je osiguran u Proračunu Sisačko-moslavačke županije na proračunskoj poziciji razdjela 07 Upravni odjel za poljoprivredu, ruralni razvoj, zaštitu okoliša i prirode R2557-01.

Planirani maksimalni broj dodijeljenih pojedinačnih bespovratnih novčanih potpora je do 10.

Svaki Prijavitelj može prijaviti najviše jednu manifestaciju.

Prijavitelji se mogu prijaviti na više prihvatljivih aktivnosti utvrđenih Odlukom o načinu raspodjele raspoloživih sredstava iz proračuna Sisačko-moslavačke županije za 2025. godinu namijenjenih za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu (u daljnjem tekstu: Odluka), a maksimalni iznos ukupnih bespovratnih sredstva ne može prelaziti iznos od 7.000,00 EURA.

1. **FORMALNI UVJETI JAVNOG POZIVA**

|  |
| --- |
| **Prihvatljivi prijavitelji** |

Na ovaj Javni poziv mogu se prijaviti samo savezi/zajednice udruga i udruge koje imaju adresu sjedišta na području Sisačko-moslavačke županije, a koji su organizatori, suorganizatori ili izlagači/sudionici manifestacije na području Sisačko-moslavačke županije.

Pravo na podnošenje prijave imaju savezi/zajednice udruga i udruge koje djeluju sukladno Zakonu o udrugama („Narodne novine“, broj 74/14, 70/17,98/19 i 151/22) koje su se svojim statutom opredijelile za obavljanje djelatnosti i aktivnosti koje su predmet financiranja i koji su ispunili ugovorne obveze prema Sisačko-moslavačkoj županiji.

|  |
| --- |
| **Uvjeti koje prijavitelj mora ispunjavati** |

* upis u odgovarajući registar udruga
* organizacijski kapaciteti i ljudski resursi za provedbu manifestacija i transparentno upravljanje javnim sredstvima
* nepostojanje dugovanja iz pozicija javnih davanja
* da se protiv prijavitelja (udruga) ne vodi kazneni postupak
* da se protiv osobe ovlaštene za zastupanje ne vodi kazneni postupak
* da su se svojim statutom opredijelili za obavljanje djelatnosti i aktivnosti koje su predmet sufinanciranja (dostaviti ovjerenu presliku Statuta udruge ili saveza/zajednice udruga)

Ukoliko su prijavitelji već koristili bespovratna sredstva iz nekih drugih izvora za istu namjenu neće moći biti sufinancirani po ovom Javnom pozivu.

Prihvatljivi prijavitelj mora ispunjavati sve uvjete propisane Javnim pozivom i Uputama za prijavitelje.

1. ***AKTIVNOSTI, PRIHVATLJIVI TROŠKOVI, KRITERIJI ZA DODJELU***

***I IZNOSI BESPOVRATNIH SREDSTAVA***

**Bespovratna sredstva se mogu koristiti za provedbu slijedećih aktivnosti:**

1. Vanjske intelektualne i osobne usluge (honorari ocjenjivačkim komisijama/povjerenstvima za organoleptičku analizu/ocjenjivanje te za cjelokupno vrednovanje autohtonih pasmina Sisačko-moslavačke županije, ustanovama za druge laboratorijske analize proizvoda, polica osiguranja – Odgovornost organizatora manifestacije, samo za stočarske manifestacije, umjetnički nastupi).

2. Materijalni troškovi (usluge tiskanja, prijevoza grla autohtonih pasmina Sisačko-moslavačke županije radi sudjelovanja/izlaganja na manifestaciji, promidžbe, najamnine prostora, čuvanja i čišćenja vanjskog prostora i opreme neophodne za provedbu manifestacije).

3. Troškovi reprezentacije, hrane i pića u slučaju višednevnih manifestacija.

4. Troškovi smještaja u slučaju višednevnih manifestacija s međunarodnim karakterom.

**Opis aktivnosti:** ovim aktivnostimaobuhvaća se sufinanciranje izdataka nastalih organizacijom ili sudjelovanjem na prijavljenoj manifestaciji u svrhu zajedničkog nastupa, zajedničke edukacije i drugih aktivnosti koje doprinose interesu razvoja Sisačko-moslavačke županije, s posebnim naglaskom na promociju autohtonih i izvornih pasmina i proizvoda Županije.

**1. Vanjske intelektualne i osobne usluge**

**Prihvatljivi troškovi:** honorari ocjenjivačkim komisijama/povjerenstvima za organoleptičku analizu/ocjenjivanje te za cjelokupno vrednovanje autohtonih pasmina Sisačko-moslavačke županije ustanovama za druge laboratorijske analize proizvoda, polica osiguranja – Odgovornost organizatora manifestacije, samo za stočarske manifestacije iumjetnički nastup.

**Iznos** **bespovratnih sredstava:**

**-** do 90% iznosa prihvatljivih troškova sukladno plaćenim računima za honorare ocjenjivačkim komisijama/povjerenstvima za organoleptičku analizu/ocjenjivanje, te za cjelokupno vrednovanje autohtonih pasmina Sisačko-moslavačke županije, ustanovama za druge laboratorijske analize proizvoda i za policu osiguranja – Odgovornost organizatora manifestacije, samo za stočarske manifestacije,

- do 30% iznosa prihvatljivih troškova za umjetničke nastupe.

**2. Materijalni troškovi**

**Prihvatljivi troškovi:** usluge tiskanja, prijevoza grla autohtonih pasmina Sisačko-moslavačke županije radi sudjelovanja/izlaganja na manifestaciji, promidžbe, najamnine prostora, čuvanja i čišćenja vanjskog prostora i opreme neophodne za provedbu manifestacije.

**Iznos** **bespovratnih sredstava:**

**-** do 90% iznosa prihvatljivih troškova sukladno trošku za prijevoz grla autohtonih pasmina Sisačko-moslavačke županije radi sudjelovanja/izlaganja na manifestaciji,

- do 50% iznosa prihvatljivih za trošak najamnine prostora, usluge tiskanja, promidžbe i opreme neophodne za provedbu manifestacije,

- do 30% iznosa prihvatljivih za trošak čuvanja i čišćenja vanjskog prostora.

**3. Troškovi reprezentacije**

**Prihvatljivi troškovi:** hrane i pića u slučaju višednevnih manifestacija,

**Iznos bespovratnih sredstava:** do 30% iznosa prihvatljivih troškova sukladno plaćenim računima.

**4. Troškovi smještaja**

**Prihvatljivi troškovi**: u slučaju višednevnih manifestacija s međunarodnim karakterom,

**Iznos bespovratnih sredstava**: do 50% iznosa prihvatljivih troškova za strane vanjske suradnike/predavače sukladno plaćenim računima u slučaju višednevnih manifestacija s međunarodnim karakterom.

|  |
| --- |
|  **Kriteriji za dodjelu bespovratnih sredstava** |

Prijave zaprimljene na Javnom pozivu bodovat će se sukladno sljedećim kriterijima:

|  |  |
| --- | --- |
| **NAZIV KRITERIJA** | **BODOVI** |
| **DOPRINOS RAZVOJU POLJOPRIVREDE U SISAČKO-MOSLAVAČKOJ ŽUPANIJI*****(ulaganje u vidljivost/prepoznatljivost/ugled autohtonih i izvornih pasmina/proizvoda/sorti Sisačko-moslavačke županije)*** | 5-15 |
| ***Godina održavanja manifestacije za koju se traži sufinanciranje*** | 1-3 |
| **1-10 godina** | 1 |
| **11-20 godina** | 2 |
| **>20godina** | 3 |
| ***Predviđeni broj izlagača na manifestaciji za koju se traži sufinanciranje*** | 1-3 |
| ***1-10 izlagača*** | 1 |
| ***11-20 izlagača*** | 2 |
| ***>20 izlagača*** | 3 |
| ***Predviđeni broj sudionika, članova udruga, saveza/zajednice udruga na manifestaciji za koju se straži sufinanciranje, a koji sudjeluju u ocjenjivanju pasmine/proizvoda*** | 1-3 |
| ***1-20 izlagača*** | 1 |
| ***21-40 izlagača*** | 2 |
| ***>40 izlagača***  | 3 |
| ***U sklopu manifestacije za koju se traži sufinanciranje biti će održan okrugli stol, radionica i sl. s prezentacijom na temu autohtoni i izvorni proizvodi/pasmine/sorte Sisačko-moslavačke županije*** | 1-3 |
| ***Da*** | 3 |
| ***Ne*** | 1 |
| ***Očekivani broj posjetitelja na manifestaciji za koju se traži sufinanciranje*** | 1-3 |
| ***≤100 posjetitelja*** | 1 |
| ***100-200 posjetitelja*** | 2 |
| ***>200 posjetitelja*** | 3 |
| **SUFINANCIRANJE ULAGANJA** | 2-6 |
| ***Udio vlastitih financijskih sredstava za manifestaciju za koju se traži sufinanciranje*** | 1-3 |
| ***≤30%*** | 1 |
| ***31-50%*** | 2 |
| ***>50%*** | 3 |
| ***Manifestaciju za koju se traži sufinanciranje biti će sufinancirana iz drugih izvora financiranja (JLS,TZ, ministarstva i sl.)*** | 1-3 |
| ***Da*** | 3 |
| ***Ne*** | 1 |
| **MEDIJSKA POKRIVENOST I POKROVITELJSTVA****MANIFESTACIJE ZA KOJU SE TRAŽI SUFINANCIRANJE** | **2 do 6 - 12** |
| ***Medijska pokrivenost******(može biti sve nabrojano)*** | 1 do 3-6 |
| **TV, tiskani mediji lokalnog/regionalnog karaktera** | 1 |
| **TV, tiskani mediji, nacionalnog karaktera** | 2 |
| **Internet, mrežne stranice: stručni/specijalizirani Blogovi, Potcasti i sl.** | 3 |
| ***Pokroviteljstva******(može biti sve nabrojano)*** | 1 do 3 -6 |
| **Ministarstva i dr.** | 1 |
| **Vlada Republike Hrvatske, Predsjednik Republike Hrvatske** | 2 |
|  **Sisačko-moslavačka županija** | 3 |
| **BROJ ČLANOVA UDRUGA** | 1-3 |
| ***Broj Udruga u Zajednici/Savezu Udruga******(broj Udruga unutar Zajednice/Saveza Udruga)******\*primjenjivo samo za Zajednicu/Savez Udruga*** | 1-3 |
| ***≤5*** | 1 |
| ***6-10*** | 2 |
| ***>10*** | 3 |
| ***Broj članova Udruge******\*primjenjivo samo za Udruge*** | 1-3 |
| ***≤100*** | 1 |
| ***101-200*** | 2 |
| ***>200*** | 3 |

|  |
| --- |
| **Uvjeti za odobravanje bespovratnih sredstava** |

Prihvatljivi troškovi po Javnom pozivu su oni koji su nastali u razdoblju **od 1. siječnja 2025. godine do 31. prosinca 2025 godine:**

1. Za podnošenje prijave za sufinanciranje troškova nastalih **do dana objave Javnog poziva** prihvatljivi troškovi moraju biti podmireni u cijelosti, što se dokazuje ovisno o načinu plaćanja:

- računom

- ugovorom

- gotovinskim plaćanjem - preslika fiskaliziranog gotovinskog računa ispostavljenog na korisnika

- bezgotovinskim plaćanjem - preslika računa ispostavljenog na korisnika plaćenog s poslovnog računa korisnika (bankovni izvod)

- kreditom - preslika računa ispostavljenog na korisnika plaćenog s poslovnog računa korisnika ili kreditnog računa korisnika (bankovni izvod).

1. Za podnošenje prijave za sufinanciranje troškova **koji se odnose na razdoblje nakon objave Javnog poziva** uz obrazac prijave za sufinanciranje potrebno je dostaviti ponudu, predračun, troškovnik i slično.

NAPOMENA:

Dobavljači roba i/ili usluga ne mogu biti gospodarski subjekti čiji su vlasnici ili druge odgovorne osobe (direktori i sl.) ujedno i članovi prihvatljivih Prijavitelja sukladno Javnom pozivu za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu koji nabavlja te robe i/ili usluge.

Porez na dodanu vrijednost (PDV) je prihvatljiv trošak za korisnike koji nisu evidentirani u Registru obveznika poreza na dodanu vrijednost.

1. **POSTUPAK DODJELE, NAČIN PRIJAVE, ROKOVI, SADRŽAJ I PRILOZI**

|  |
| --- |
| **Postupak dodjele** |

Postupak dodjele bespovratnih sredstava koji su predmet Javnog poziva provodi se kroz sljedeće aktivnosti:

* objava Javnog poziva
* otvaranje prijava i utvrđivanje udovoljavanju formalnim uvjetima Javnog poziva
* pregledavanje i ocjenjivanje prijava, te utvrđivanje prijedloga korisnika bespovratnih sredstava
* postupanje po prigovorima
* donošenje Odluke o dodjeli bespovratnih sredstava od strane župana
* sklapanje Ugovora
* praćenje i izvješćivanje o provedbi korištenja bespovratnih sredstava.

|  |
| --- |
| **Kako se prijaviti?****PJAVA PROJEKTA PUTEM RAČUNALNE APLIKACIJE vUprava: \*\*\*NOVO U 2018.\*\*\*** |
| Prijave za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu dostavljaju se na objavljenim obrascima za prijavu, popunjenim, potpisanim i ovjerenim pečatom od strane ovlaštene osobe podnositelja zahtjeva u papirnatom obliku s traženim prilozima u zatvorenoj omotnici na jedan od sljedećih načina:* **poštom** na adresu: Sisačko-moslavačka županija, Upravni odjela za poljoprivredu, ruralni razvoj, zaštitu okoliša i prirode, Zagrebačka 44, 44 000 Sisak, s naznakom **„Javni poziv za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu – NE OTVARAJ“**

**ili*** **u pisarnicu** Sisačko-moslavačke županije na adresi Zagrebačka 44, 44000 Sisak s naznakom „**Javni poziv za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu – NE OTVARAJ“**

Prijave, koje su nepotpune i nepravovremene, koje ne ispunjavaju uvjete i nisu podnesene na propisani način i izvan roka, neće se uzeti u razmatranje.Navedeni obrasci će Prijaviteljima biti dostupni na službenoj web stranici Sisačko-moslavačke županije [www.smz.hr](http://www.smz.hr) u dijelu Upravni odjel za poljoprivredu, ruralni razvoj, zaštitu okoliša i prirode u rubrici Natječaj i javni pozivi.  |

|  |
| --- |
| **Rok za dostavu prijave****I. OSNOVNI PODACI O PODNOSITELJU PRIJAVE PROGRAMA** |

Javni poziv otvoren je od 26. ožujka do 26. travnja 2025. godine.

|  |
| --- |
| **Sadržaj Prijavnog obrasca**  |

Uz Prijavni obrazac SMŽ M/I koji obavezno mora biti potpisan i ovjeren od strane odgovornih osoba, potrebno je priložiti vjerodostojnu dokumentaciju i dokaze za svaki od traženih kriterija kako je navedeno po pojedinim korisnicima.

|  |
| --- |
| **Dostava Prijavnog obrasca s prilozima****I. OSNOVNI PODACI O PODNOSITELJU PRIJAVE PROGRAMA** |

**Prilozi ispunjenom, ovjerenom i potpisanom Prijemnom obrascu** za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu (**OBRAZAC SMŽ M/I)** – koji se preuzimaju na web stranici Sisačko-moslavačke županije: [www.smz.hr](http://www.smz.hr), jesu:

1. Izjava o postojanju organizacijskih kapaciteta i ljudskih resursa za provedbu manifestacije i transparentno upravljanje javnim sredstvima **(OBRAZAC SMŽ M/II)** - preuzima se na web stranici Sisačko-moslavačke županije: [www.smz.hr](http://www.smz.hr).

2. Obrazac Izjave o podmirenju obveza iz svih prethodno sklopljenih ugovora o financiranju iz proračuna Sisačko-moslavačke županije i drugih javnih izvora (dokazuje se odgovarajućom izjavom potpisanom od strane osobe ovlaštene za zastupanje Prijavitelja) (**OBRAZAC SMŽ M/III**) - preuzima se na web stranici Sisačko-moslavačke županije: [www.smz.hr](http://www.smz.hr),.

3. Obrazac Izjave o nepostojanju dvostrukog financiranja po istim aktivnostima/računima (**OBRAZAC SMŽ M/IV)**- preuzima se na web stranici Sisačko-moslavačke županije: [www.smz.hr](http://www.smz.hr).

 **Dodatna dokumentacije (dostavlja se po potpisu Ugovora i /ili završetku manifestacije):**

4. Obrazac završno Financijsko izvješće, dostaviti uz priloge (preuzima se na web stranici Sisačko-moslavačke županije: [www.smz.hr](http://www.smz.hr) i dostavlja se najkasnije 30 dana po završetku manifestacije) - **OBRAZAC SMŽ M/V**.

5. Obrazac završno Opisno izvješće, dostaviti uz priloge (preuzima se na web stranici Sisačko-moslavačke županije: [www.smz.hr](http://www.smz.hr) i dostavlja se najkasnije 30 dana po završetku manifestacije) - **OBRAZAC SMŽ M/VI**.

Ostala vjerodostojna dokumentacija (prema potrebi na zahtjev Sisačko-moslavačke županije).

Ostali Prilozi/Uvjeti uz Prijavni obrazac za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu jesu:

|  |  |  |
| --- | --- | --- |
|   | **PRILOZI/UVJETI** | **DOKAZ** |
| 1. | Upis u Registar udruga RH | Izvadak (ili e-ispis) iz Registra udruga RH- ne stariji od trideset (30) dana do objave Javnog poziva |
| 2. | Protiv **prijavitelja** (udruge) se ne vodi kazneni postupak | Uvjerenje nadležnog suda da se protiv prijavitelja ne vodi kazneni postupak, ne starije od šest (6) mjeseci do dana objave Javnog poziva  |
| 3. | Protiv osobe **ovlaštene za zastupanje prijavitelja** se ne vodi kazneni postupak  | Uvjerenje nadležnog suda da se protiv osobe ovlaštene za zastupanje prijavitelja ne vodi kazneni postupak, ne starije od šest (6) mjeseci do dana objave Javnog poziva  |
| 4. | Nema dugovanja prema državnom proračunu  | Potvrda Porezne uprave o stanju poreznog duga, ne starija od trideset (30) dana do dana objave Javnog poziva  |
| 5. | Predračun i/ili ponuda i/ili troškovnik i sl. | Preslike Nacrta Ugovora, predračuna i/ili ponude i/ili troškovnika i sl. (**troškovi nakon objave Javnog poziva**) |
| 6. | Račun i potvrda o plaćanju troška za provedene aktivnosti – prema specifikaciji provedenih ulaganja | Preslika Ugovora, računa i preslika potvrde o plaćanju računa (izvadak iz banke za bezgotovinsko plaćanje putem transakcijskog računa i/ili blagajnički izvještaj u slučaju gotovinskog plaćanja i za gotovinske isplate iz blagajne) **za provedene aktivnosti prije objave Javnog poziva**  |
| 7. | IBAN | Preslika poslovnog računa |
| 8. | Da su se svojim statutom opredijelili za obavljanje djelatnosti i aktivnosti koje su predmet sufinanciranja  | Dostaviti ovjerenu presliku Statuta udruge ili saveza/zajednice udruga. |
| 9. | Dokaz o sufinanciranju manifestacije od strane jedinica lokalne samouprave ili nekih drugih izvora sufinanciranja ako je sufinanciranje iskazano u obrascu proračuna manifestacije  | Preslika akta i/ili ugovora o sufinanciranju |

*Za svu dokumentaciju koja se dostavlja u kopiji, Županija može tražiti uvid u originalnu dokumentaciju, što joj je prijavitelj dužan omogućiti.*

1. ***OCJENA PRIJAVA, PRAVO PRIGOVORA, DONOŠENJE ODLUKE O DODJELI BESPOVRATNIH SREDSTAVA, VIDLJIVOST, UGOVARANJE I IZVJEŠTAVANJE***

|  |
| --- |
| **Pregled prijava u odnosu na propisane formalne uvjete Javnog poziva****I. OSNOVNI PODACI O PODNOSITELJU PRIJAVE PROGRAMA** |

Prijava se smatra potpunom ukoliko sadrži obrazac prijave i sve obvezne priloge kako je navedeno u Javnom pozivu i ovim Uputama.

|  |
| --- |
| **Povjerenstva** |

U svrhu provedbe Javnog poziva župan imenuje Povjerenstvo za provjeru ispunjavanja propisanih uvjeta Javnog poziva i Povjerenstvo za ocjenjivanje prijava. Oba Povjerenstva čine po 3 člana, koji potpisuju Izjave o nepristranosti i povjerljivosti.

**Povjerenstvo za provjeru ispunjavanja propisanih uvjeta Javnog poziva utvrđuje:**

- je li prijava dostavljena u zadanom roku,

- jesu li dostavljeni, potpisani i ovjereni svi obvezni obrasci,

- je li dostavljena sva obvezna popratna dokumentacija,

- je li zatraženi iznos bespovratnih sredstava u skladu s intenzitetom propisanim

 u Javnom pozivu i ovim Uputama za prijavitelje,

- je li prijavitelj prihvatljiv sukladno ovim Uputama za prijavitelje i Javnom pozivu,

- je li lokacija provedbe projekta prihvatljiva,

- jesu li predložene aktivnosti prihvatljive.

- ispunjavanje drugih propisanih uvjeta iz ovih Uputa za prijavitelje i Javnog poziva.

Povjerenstvo za provjeru ispunjavanja propisanih uvjeta Javnog poziva postupa u skladu s Poslovnikom o radu Povjerenstva kojeg donosi Povjerenstvo na svojoj 1. sjednici. O svom radu Povjerenstvo vodi Zapisnik, a sastavni dio Zapisnika su: Tablica ispunjenosti formalnih kriterija Javnog poziva i Tablica s popisom korisnika koji ne udovoljavaju uvjetima za dodjelu bespovratnih sredstava s kratkim obrazloženjem ne odabira. Povjerenstvo za provjeru ispunjavanja propisanih uvjeta Javnog poziva može od prijavitelja zatražiti pojašnjenje vezano uz prijavu kao i priloženu dokumentaciju ukoliko se to pokaže potrebnim.

**Povjerenstvo za ocjenjivanje prijava obavlja sljedeće poslove:**

* ocjenjivanje prijava koje su ispunile propisane (administrativne) uvjete Javnog poziva sukladno kriterijima propisanim Uputama za prijaviteljekoristeći Obrazac za ocjenu prijava i izrada prijedloga korisnika za odobravanje bespovratnih sredstava.

Povjerenstvo za ocjenjivanje prijava na Javni poziv postupa u skladu s Poslovnikom o radu Povjerenstva kojeg donosi Povjerenstvo na svojoj 1. sjednici. O svom radu Povjerenstvo vodi Zapisnik, a sastavni dio Zapisnika su: Tablica bodovanja po utvrđenim kriterijima i Tablica s popisom prijavitelja za koje se predlaže dodjela bespovratnih sredstava s predloženim iznosom.

Administrativne i stručne poslove za potrebe oba Povjerenstva obavlja Upravni odjel za poljoprivredu, ruralni razvoj, zaštitu okoliša i prirode, Odsjek za poljoprivredu.

|  |
| --- |
| **Pravo prigovora** |

Nakon što Povjerenstva utvrde ispunjavanje formalnih uvjeta te utvrde bodovnu listu i prijedlog iznosa bespovratnih sredstava, o tome se obavještava sve prijavitelje putem elektronske pošte, nakon čega Prijavitelj ima mogućnost u roku od osam (8) dana od dana primitka obavijesti za naknadni uvid u ocjenu prijave te podnošenje prigovora pisanim putem županu koji će potom u roku od osam (8) dana od primitka prigovora donijeti Zaključak o prigovoru.

|  |
| --- |
| **Donošenje Odluke****I. OSNOVNI PODACI O PODNOSITELJU PRIJAVE PROGRAMA** |

Odluku o dodjeli bespovratnih sredstava za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu donosi župan.

Rezultati Javnog poziva objavljuju se na web stranici Sisačko-moslavačke županije [www.smz.hr](http://www.smz.hr)

te će se prijaviteljima koji ne ostvaruju pravo na bespovratnu sredstva dostaviti pisana obavijest.

|  |
| --- |
| **Obveza osiguranja javnosti i vidljivosti trošenja javnih sredstava****I. OSNOVNI PODACI O PODNOSITELJU PRIJAVE PROGRAMA** |

Korisnik sufinanciranja dužan je poduzeti potrebne mjere kako bi javnosti učinio dostupnom činjenicu da je Županija sufinancirala manifestacije iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu, a radi osiguranja javnosti i vidljivosti trošenja javnih sredstava, postavljanjem oznake vidljivosti prema predlošku koji je sastavni dio ovih Uputa za prijavitelje.

|  |
| --- |
| **Ugovaranje, izvješćivanje i nadzor****I. OSNOVNI PODACI O PODNOSITELJU PRIJAVE PROGRAMA** |

Sa svim korisnicima kojima je odobreno sufinanciranje Sisačko-moslavačka županija sklopit će Ugovor o sufinanciranju manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu najkasnije u roku trideset (30) dana od dana donošenja Odluke o sufinanciranju manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu.

Odobrena sredstva sufinanciranja Korisnik je dužan koristiti namjenski, u skladu s važećim zakonskim propisima i Odlukom.

Korisnik sufinanciranja dužan je u roku od trideset (30) dana od manifestacije/utroška dobivenih bespovratnih sredstava, a najkasnije do 31. siječnja 2026. godine podnijeti Izvještaj o namjenskom korištenju bespovratnih sredstava za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredu za 2025. godinu putem propisanog obrasca:

- OBRAZAC SMŽ M/V, uz koji prilaže dokaze o utrošku sredstava (račune, izvode o plaćanju, fotodokumentaciju i dr.).

- OBRAZAC SMŽ M/VI kojim izvješćuje o ostvarenim učincima utrošenih bespovratnih sredstava potpore uz fotodokumentaciju, Poziv na manifestaciju (opisno).

Sisačko-moslavačka županija kao davatelj bespovratnih sredstava nakon dobivanja izvještaja o namjenskom korištenju bespovratnih sredstava provest će kontrolu utroška namjenski iskorištenih bespovratnih sredstava te po potrebi obaviti kontrolu na terenu što je korisnik dužan omogućiti.

Nadzor provodi Upravni odjel za poljoprivredu, ruralni razvoj, zaštitu okoliša i prirode, o čemu sastavlja Zapisnik o kontroli na licu mjesta te o provedenim kontrolama dostavlja objedinjeno pisano Izvješće županu.

Ukoliko je korisnik priložio neistinitu dokumentaciju ili se utvrdi da je nenamjenski utrošio bespovratna sredstva ili nije utrošio dobivenu bespovratna sredstva ili nije podnio Izvještaj o utrošku bespovratnih sredstava ili nije pravdao dobivena bespovratna sredstva u potpunosti ili nije stavio oznaku vidljivosti, istu mora vratiti u županijski proračun u roku od petnaest (15) dana od dana dostave pisane obavijesti uz zakonom propisane zatezne kamate.

U slučaju da je korisnik priložio neistinitu dokumentaciju ili je bespovratna sredstva utrošio nenamjenski ili nije utrošio bespovratna sredstva u rokovima utvrđenim ovim Javnim pozivom biti će isključen iz svih županijskih potpora u narednih pet (5) godina.

U slučaju da korisnik nije podnio Izvještaj o namjenskom korištenju bespovratnih sredstava za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu u utvrđenom roku Javnim pozivom ili nije stavio oznaku vidljivosti sukladno ovim Uputama za prijavitelje biti će isključen iz svih županijskih potpora u naredne dvije (2) godine.

|  |
| --- |
| **Informacije****I. OSNOVNI PODACI O PODNOSITELJU PRIJAVE PROGRAMA** |

Za sve informacije vezane uz Javni poziv prijavitelji mogu postavljati pisane upite na e-mail adresu poljoprivreda@smz.hr od dana objave Javnog poziva pa do 25. travnja 2025. godine do 10,00 sati.

Na mrežnim stranicama Sisačko-moslavačke županije [www.smz.hr](http://www.smz.hr) biti će objavljeni odgovori na postavljena pitanja.

|  |
| --- |
| **Oznaka vidljivosti****I. OSNOVNI PODACI O PODNOSITELJU PRIJAVE PROGRAMA** |

Korisnici bespovratnih sredstava za provedbu aktivnosti po Javnom pozivu dužni su postaviti oznaku vidljivosti na objekt ili predmet za koji su dodijeljena bespovratna sredstva prema sljedećem predlošku:

|  |
| --- |
| **SUFINANCIRANO SREDSTVIMA****SISAČKO-MOSLAVAČKE** **ŽUPANIJE**  |

 **Navedena oznaka vidljivosti mora biti napravljena od materijala duže trajnosti.**

Za podnositelje prijave za sufinanciranje troškova koji se odnose na razdoblje prije objave Javnog poziva Oznaka vidljivosti nije primjenjiva.

Oznaka vidljivosti je primjenjiva i obavezna za sve Korisnike dan nakon donošenja Odluke o dodjeli bespovratnih sredstva od strane župana.